Johannes Järv

Johannes Järv (1890 – 10. november 1974) oli Nõukogude aktivist.

Johannes Järv sündis Teedla mõisa moonamehe pojana. Noorusaastail töötas Rõngu mõisas sulase ja tallimehena. Oktoobrirevolutsiooni päevil võttis osa nõukogude võimu kehtestamisest. Ta valiti Rõngu Tööliste ja Soldatite Saadikute Nõukogu esimeheks. 1917. aasta sügisel võeti Järve juhtimisel tööliste nõukogule üle Rõngu, Väike-Rõngu ja Rõngu kirikumõis. Revolutsioonilise tegevuse eest viibis Järv 1918. aasta veebruarist kuni 1919. aasta novembrini poliitvangina Valga ja Tallinna vanglas ning Vindani ja Vitebski koonduslaagris. 

Eesti Vabariigi ajal töötas Järv sulase ja masinistina. 1940. aastal valiti ta Rõngu valla maatööliste ametiühingu esimeheks. 1941. aastal oli Järv Rõngu valla täitevkomitee esimees. Saksa okupatsiooni aastatel hoiti teda poliitvangina Tartu vanglas. Järv oli Uus-Rõngu kolhoosi asutajaliige. Aastatel 1950–1952 töötas ta Rõngu Küla TSN Täitevkomitee esimehena, 1952–1964 oli Rõngu kolhoosi metsnik. 

1960. aastal astus Nõukogude Liidu Kommunistlikku Parteisse.

Tunnustus
Johannes Järve oli autasustatud kahe NSV Liidu medaliga.

 Viited 

Kategooria:Eestimaa Kommunistliku Partei liikmed
Kategooria:Sündinud 1890
Kategooria:Surnud 1974